ai4bharat/Pralekha huggingface dataset:
कौशल विकास एवं उद्यमिता मंत्रालय
कौशल विकास एवं उद्यमिता मंत्रालय ने राष्ट्रीय उद्यमिता पुरस्कार, 2019 के चौथे संस्करण की घोषणा की
देश के प्रतिभाशाली उद्यमियों की सराहना करने एवं उन्हें प्रोत्साहित करने और युवाओं में उद्यमिता की भावना को तेजी से विकसित करने के उद्देश्य से कौशल विकास एवं उद्यमिता मंत्रालय द्वारा शुरू किए गए राष्ट्रीय उद्यमिता पुरस्कारों के चौथे संस्करण के लिए नामांकनों की शुरुआत कर दी गई है। राष्ट्रीय उद्यमिता पुरस्कार  2019 का उद्देश्य पहली पीढ़ी के प्रतिभाशाली युवा उद्यमियों और पारिस्थितिकी निर्माताओं को उद्यमिता विकास में उनके उल्लेखनीय योगदान के लिए सम्मानित करना है।
भारत सरकार राष्ट्रीय उद्यमिता पुरस्कार के जरिये सर्वाधिक अभिनव, प्रेरणादायक और निपुण छोटे उद्यमियों को अपना व्यवसाय बढ़ाने के लिए पुरस्कृत करेगी। इस पुरस्कार समारोह का आयोजन इस वर्ष 9 नवम्बर को होगा।
इसके तहत विशेष रूप से तैयार किए गए कुल 45 पुरस्कार प्रदान किए जायेंगे, जिनमें उद्यमों के लिए 39 पुरस्कार और उद्यमिता पारिस्थितिकी निर्माताओं के लिए 6 पुरस्कार शामिल हैं। इन पुरस्कारों का पात्र होने के लिए नामित उद्यमी की उम्र 40 साल से कम होनी चाहिए, उन्हें प्रथम पीढ़ी का उद्यमी होना चाहिए, नामित  के पास अवश्य ही 51 प्रतिशत अथवा उससे अधिक इक्विटी के साथ-साथ व्यवसाय का स्वामित्व होना चाहिए और महिला उद्यमियों के पास संयुक्त रूप से उद्यम की 75 प्रतिशत या उससे अधिक इक्विटी होनी चाहिए।
कौशल विकास एवं उद्यमिता मंत्री डॉ. महेन्द्र नाथ पांडेय ने इस अवसर पर कहा कि इस वर्ष राष्ट्रीय उद्यमिता पुरस्कार प्रदान किए जाने का चौथा वर्ष है और मैं इस पहल में उद्यमियों द्वारा निरंतर दिखाई जा रही दिलचस्पी से अत्यंत प्रसन्न हूं। उन्होंने कहा कि हर भारतीय को कुशल बनाने तथा युवाओं को उद्यमिता के लिए प्रोत्साहित करने संबंधी प्रधानमंत्री श्री नरेन्द्र मोदी के विजन ने हमें इस तरह की कई पहलों के लिए प्रेरित किया है। श्री पांडेय ने कहा कि रोजगार सृजकों के रूप में उद्यमी देश में इससे भी अधिक योगदान करने में समर्थ हैं।
उन्होंने कहा कि वार्षिक पुरस्कारों का उद्देश्य उन व्यक्तियों अथवा संगठनों की पहचान करना है, जिन्होंने भारत के उद्यमिता युक्त माहौल को विकसित करने में उल्लेखनीय योगदान दिया है।
कौशल विकास एवं उद्यमिता मंत्रालय द्वारा आयोजित भव्य पुरस्कार समारोह में विजेताओं का अभिनन्दन किया जाएगा और उन्हें एक ट्रॉफी, प्रमाण पत्र और 5 लाख रुपये का नकद पुरस्कार  और 10 लाख रुपये का नकद पुरस्कार  दिया जाएगा।
नामांकन और श्रेणियों से जुड़ी विस्तृत जानकारी http://www.neas.gov.in/ पर उपलब्ध है।
विद्युत मंत्रालय
उत्तराखंड आपदा बहुत दुखद और त्रासद है: ऊर्जा मंत्री श्री आर. के. सिंह
फौरन राहत मुहैया कराने और बचाव कार्यों को सुनिश्चित करने के लिए स्थिति की निरंतर निगरानी की जा रही है
ऊर्जा मंत्री ने एनटीपीसी के शीर्ष प्रबंधन को राहत कार्यों के बेहतर समन्वय के लिए आपदा स्थल की यात्रा करने को कहा
केंद्रीय ऊर्जा और नवीन और नवीकरणीय ऊर्जा राज्य मंत्री श्री आर. के. सिंह ने कहा, "सात फरवरी 2021 को गलेशियर फटने से उत्तराखंड में आई प्राकृतिक आपदा बहुत दुखद है।" गलेशियर के फटने से ऋषिगंगा नदी का जल स्तर बढ़ गया, जिससे 13.2 मेगावाट की ऋषिगंगा छोटी पनबिजली परियोजना बह गई। बाढ़ ने इस क्षेत्र में एनटीपीसी की निर्माणाधीन जल विद्युत परियोजना तपोवन विष्णुगाड 520 मेगावाट के हिस्से को भी नुकसान पहुंचाया है।
श्री सिंह ने कहा कि वह फौरन राहत पहुंचाने और बचाव कार्यों को सुनिश्चित करने के लिए स्थिति की लगातार निगरानी कर रहे हैं और उत्तराखंड के मुख्यमंत्री श्री त्रिवेंद्र सिंह रावत के साथ भी वे लगातार संपर्क में हैं। बचाव कार्यों के बारे में बोलते हुए, उन्होंने कहा, "बचाव अभियान जारी है, हम जिला प्रशासन और पुलिस की मदद से जमीनी स्थिति का आकलन कर रहे हैं। एसडीआरएफ, आईटीबीपी और भारतीय सेना बचाव अभियान चला रही है। भारतीय नौसेना के गोताखोर भी मुस्तैद हैं।"
उन्होंने बताया कि एनटीपीसी की जल विद्युत परियोजना, जो तपोवन विष्णुगढ़ में निर्माणाधीन है, यह 4X130 मेगावाट की क्षमता वाली नदी परियोजना है। यह परियोजना अभी भी निर्माणाधीन है और इन सभी इकाइयों को 2022-23 में चालू किया जाना था। यहां पर मैसर्स ऋत्विक प्रोजेक्ट्स प्राइवेट लिमिटेड और मैसर्स एचसीसी लिमिटेड और मैसर्स ओम मेटल इंफ्रा प्रोजेक्ट्स लिमिटेड के मजदूर काम कर रहे थे।
बिजली मंत्री ने आगे बताया कि नुकसान और हताहतों की संख्या का आकलन किया जा रहा है। आज रविवार होने के नाते, एनटीपीसी हाइड्रो प्लांट में काम करने वाले श्रमिकों की संख्या अपेक्षाकृत कम थी और इससे आपदा के प्रभाव को कम करने में मदद मिली है। उन्होंने कहा, "मैंने एनटीपीसी के शीर्ष प्रबंधन से राहत अभियान के बेहतर समन्वय के लिए आपदा स्थल की यात्रा करने को कहा है। बारह लोगों को पहले ही बचाया जा चुका है। हम अभी भी परियोजना स्थल से लापता श्रमिकों की सही संख्या का पता लगाने की कोशिश कर रहे हैं और हम प्रार्थना कर रहे हैं कि हताहतों की संख्या ज्यादा नहीं हो।”
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 498वां दिन
भारत का समग्र टीकाकरण कवरेज 193.26 करोड़ से अधिक हुआ
आज शाम 7 बजे तक 12 लाख टीके से अधिक की खुराक दी गई
भारत का कोविड -19 टीकाकरण कवरेज आज 193.26 करोड़  से अधिक हो गया है। आज शाम 7 बजे तक 12 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10406884
|
|
दूसरी खुराक
|
|
10039202
|
|
प्रीकॉशन डोज
|
|
5204513
|
|
एफएलडब्ल्यू
|
|
पहली खुराक
|
|
18418927
|
|
दूसरी खुराक
|
|
17582540
|
|
प्रीकॉशन डोज
|
|
8649408
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
33769359
16013092
|
|
आयु वर्ग 15-18 वर्ष
|
|
पहली खुराक
|
|
59424114
|
|
|
|
दूसरी खुराक
|
|
45577718
|
|
आयु वर्ग 18-44 वर्ष
|
|
पहली खुराक
|
|
557099322
|
|
दूसरी खुराक
प्रीकॉशन डोज
|
|
489630810
819403
|
|
आयु वर्ग 45-59 वर्ष
|
|
पहली खुराक
|
|
203240488
|
|
दूसरी खुराक
प्रीकॉशन डोज
|
|
190763500
1362429
|
|
60 वर्ष से अधिक
|
|
पहली खुराक
|
|
127083567
|
|
दूसरी खुराक
|
|
118976004
|
|
प्रीकॉशन डोज
|
|
18615638
|
|
कुल दी गई पहली खुराक
|
|
1009442661
|
|
कुल दी गई दूसरी खुराक
|
|
888582866
|
|
प्रीकॉशन डोज
|
|
34651391
|
|
कुल
|
|
1932676918
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 28 मई, 2022 
|
|
एचसीडब्ल्यू
|
|
पहली खुराक
|
|
39
|
|
दूसरी खुराक
|
|
541
|
|
प्रीकॉशन डोज
|
|
12255
|
|
एफएलडब्ल्यू
|
|
पहली खुराक
|
|
79
|
|
दूसरी खुराक
|
|
903
|
|
प्रीकॉशन डोज
|
|
32882
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
120673
237157
|
|
आयु वर्ग 15-18 वर्ष
|
|
पहली खुराक
|
|
29457
|
|
|
|
दूसरी खुराक
|
|
92345
|
|
आयु वर्ग 18-44 वर्ष
|
|
पहली खुराक
|
|
27800
|
|
दूसरी खुराक
प्रीकॉशन डोज
|
|
286427
59030
|
|
आयु वर्ग 45-59 वर्ष
|
|
पहली खुराक
|
|
5560
|
|
दूसरी खुराक
प्रीकॉशन डोज
|
|
64651
36410
|
|
60 वर्ष से अधिक
|
|
पहली खुराक
|
|
3724
|
|
दूसरी खुराक
|
|
42639
|
|
प्रीकॉशन डोज
|
|
164860
|
|
कुल दी गई पहली खुराक
|
|
187332
|
|
कुल दी गई दूसरी खुराक
|
|
724663
|
|
प्रीकॉशन डोज
|
|
305437
|
|
कुल
|
|
1217432
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपकरण के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
वित्त मंत्रालय
सीबीआईसी अध्यक्ष ने 40वें भारत अंतरराष्ट्रीय व्यापार मेले में सीमा शुल्क और जीएसटी पवेलियन का उद्घाटन किया
सीबीआईसी के अध्यक्ष श्री एम. अजीत कुमार ने आज यहां प्रगति मैदान, नई दिल्ली के हॉल संख्या 12 में सीमा शुल्क और जीएसटी पवेलियन का उद्घाटन किया।
केंद्रीय अप्रत्यक्ष कर और सीमा शुल्क बोर्ड  ने 40वें भारत अंतरराष्ट्रीय व्यापार मेले में सीमा शुल्क और जीएसटी पवेलियन तैयार किया है। सीबीआईसी 2012 से ही आईआईटीएफ में पवेलियन लगा रही है, जिसका उद्देश्य कारोबारियों और आम जनता को जीएसटी और सीमा शुल्क अधिनियमों के तहत अनुपालन आवश्यकताओं के बारे में शिक्षित करना और उन्हें विभिन्न व्यापार सुविधाओं के बारे में जानकारी देना है जो विभाग समय-समय पर करता है।
आईटीपीओ की आत्मनिर्भर भारत थीम के अनुरूप, सीमा शुल्क और जीएसटी पवेलियन में रोज थीम आधारित कार्यक्रम आयोजित किए जा रहे हैं। 'मेक इन इंडिया' को प्रोत्साहित करने के लिए भारत सरकार की पहलों पर सत्र, जैसे- वेयरहाउस विनियमन  योजना में विनिर्माण और अन्य ऑपरेशंस, उत्पादन आधारित प्रोत्साहन  योजना और रियायती दर नियम 2017  पर माल का आयात - आयोजित किए जा रहे हैं। सीमा शुल्क और जीएसटी में प्रौद्योगिकी का लाभ, सीमा पार ई-कॉमर्स और सीमा शुल्क में लेनदेन को सुरक्षित करने पर सीबीआईसी की पहल को भी प्रदर्शित किया जाएगा और चर्चा होगी। इन्वेस्ट इंडिया, ईआईसीआई, एफआईईओ और सीआईआई जैसे विभिन्न उद्योग साझीदार इन थीम आधारित कार्यक्रमों को आयोजित करने के लिए सीबीआईसी से जुड़े हैं।
पवेलियन में जीएसटी, सीमा शुल्क, अधिकृत आर्थिक ऑपरेटर  योजना, जीएसटीएन और सिस्टम्स जैसे छह हेल्पडेस्क स्थापित किए गए हैं। संबंधित विभागों के अधिकारी करदाताओं और आगंतुकों के सामने आने वाली समस्याओं के समाधान पर चर्चा करने और सुझाव देने के लिए उपलब्ध रहेंगे। कराधान की थीम पर आधारित यह पवेलियन क्विज प्रतियोगिताओं, नुक्कड़ नाटकों, मूक अभिनय आदि के माध्यम से आम जनता को भी जोड़ेगा और शिक्षित करेगा। विभाग में कार्यरत कुछ प्रसिद्ध और अंतरराष्ट्रीय स्तर पर सम्मानित खिलाड़ी भी जनता के साथ बातचीत करने के लिए उपलब्ध रहेंगे।
सीमा शुल्क और जीएसटी पवेलियन में सभी कोविड-19 प्रोटोकॉल का पालन किया जा रहा है।
वित्त मंत्रालय
भारत सरकार और एशियाई विकास बैंक के बीच मध्य प्रदेश में सिंचाई की कार्यदक्षता सुधारने के लिये 375 मिलियन डॉलर के कर्ज पर हस्ताक्षर
(भारत सरकार और एशियाई विकास बैंक के बीच मध्य प्रदेश में सिंचाई की कार्यदक्षता सुधारने के लिये 375 मिलियन डॉलर के कर्ज के समझौते पर हस्ताक्षर हो गये हैं ताकि सिंचाई के नेटवर्क का विस्तार कर और कार्यकुशलता बढ़ाकर कृषि आय को दोगुना किया जा सके।
मध्य प्रदेश सिंचाई कार्यदक्षता सुधार परियोजना 125,000 हेक्टेयर भूमि के लिये नये, बेहद कार्यकुशल और जलवायु परिवर्तन से अप्रभावित रहने वाले सिंचाई नेटवर्क का विस्तार कर और 400 गावों में जल के प्रयोग के तरीके को सुधार कर मध्य प्रदेश के 8 लाख से अधिक लोगों को लाभ पहुंचायेगी।
श्री सुनील कुमार खरे, संयुक्त सचिव , आर्थिक मामले विभाग, वित्त मंत्रालय ने भारत सरकार की तरफ से और श्री सब्यसाची मित्रा, राष्ट्रीय उपनिदेशक, इंडिया रेजीडेंट मिशन, एडीबी ने एशियाई विकास बैंक की तरफ से समझौते पर हस्ताक्षर किये। मध्य प्रदेश की तरफ से परियोजना निदेशक श्री ए. के. उपमन्यु ने एक अलग समझौते पर हस्ताक्षर किये।
श्री खरे ने कहा, "यह परियोजना सिंचाई की कार्यदक्षता और जल की उत्पादकता को अधिकतम संभव सीमा तक बेहतर बनाकर मध्य प्रदेश सरकार के सिंचाई के विस्तार और आधुनिकीकरण कार्यक्रम की मदद करेगी।"
श्री मित्रा ने कहा, "एडीबी से मिलने वाली राशि का प्रयोग सिंचाई की कार्यदक्षता को बढ़ाने के लिये एक विशालकाय दाब पर आधारित और स्वाचलित सिंचाई प्रणाली के विकास के लिये किया जायेगा। यह परियोजना डिजायन-बिल्ड-ऑपरेट आधार पर संस्थागत नवाचार को प्रोत्साहित करेगी।"
यह परियोजना दो बड़ी सिंचाई परियोजनाओं पर ध्यान केंद्रित करेगी। इनमें से पहले - कुंडलिया सिंचाई परियोजना में यह 125,000 हेक्टेयर भूमि के लिये नयी एवं अत्यधिक कार्यकुशल और जलवायु परिवर्तन से अप्रभावित रहने वाली सिंचाई प्रणाली का विकास करेगी। इसमें दो बड़े पंपिंग स्टेशनों का निर्माण शामिल है जो कि जलापूर्ति कक्षों में पानी की आपूर्ति करेंगे जहां से भूमिगत पाइपों के नेटवर्क के जरिये जल की आपूर्ति खेतों में की जायेगी। यह परियोजना किसानों को नकदी फसलों की सिंचाई के लिये सूक्ष्म सिंचाई तकनीकों को अपनाने में भी मदद करेगी।
दूसरी बड़ी सिंचाई प्रणाली - मौजूदा संजय सरोवर सिंचाई परियोजना को एक बेहतर डिजायन वाली परियोजना में विकसित करने के लिये लिये एक व्यापक आधुनिकीकरण संभावना अध्ययन रिपोर्ट तैयार करेगी।
एशियाई विकास बैंक एक समृद्ध, समावेशी, टिकाऊ और स्थायी एशिया एवं प्रशांत क्षेत्र के विकास के साथ-साथ घोर निर्धनता के उन्मूलन के अपने प्रयासों को जारी रखने के लिये प्रतिबद्ध है। 1966 में स्थापित इस संस्था का स्वामित्व 67 सदस्यों के पास है जिसमें से 48 इस क्षेत्र से ही हैं। 2017 में एशियाई विकास बैंक का सकल कामकाज 32.2 अरब डॉलर रहा था जिसमें से साझेदारी के जरिये उपलब्ध करायी गयी 11.9 अरब डॉलर की धनराशि भी शामिल थी।
रक्षा मंत्रालय
रक्षा मंत्री श्री राजनाथ सिंह ने भारतीय सैन्य अकादमी के देहरादून परिसरों को जोड़ने वाले अंडरपास के निर्माण की आधारशिला रखी
रक्षा मंत्री श्री राजनाथ सिंह ने आज वीडियो कॉन्फ्रेंसिंग के जरिए भारतीय सैन्य अकादमी के देहरादून परिसरों को जोड़ने वाले अंडरपास के निर्माण की आधारशिला रखी।
समारोह को संबोधित करते हुए रक्षा मंत्री ने कहा कि, यह आश्चर्यजनक है कि इन अंडरपास के निर्माण के लिए हरी झंडी मिलने में 40 साल लग गए जिससे अकादमी के तीनों परिसरों में निर्बाध आवाजाही हो सकेगी। अब तक प्रशिक्षु कैडेटों को एक तरफ से दूसरी तरफ आने-जाने में यह एक बड़ी बाधा होती रही है, जो अब दूर हो जाएगी। यहाँ आईएमए कैडेट्स की गतिविधियों के दौरान स्थानीय लोगों के लिए भी परेशानी खड़ी हो जाती है। उत्तराखंड की राजधानी देहरादून की जनसंख्या में लगातार वृद्धि होने के साथ ही, यातायात की आवाजाही भी काफ़ी बढ़ गई है जिससे लगातार ट्रैफ़िक जाम होता रहता है। इस अंडरपास के निर्माण से राष्ट्रीय राजमार्ग-72 पर यातायात का आवागमन भी आसान हो जाएगा। इस अंडरपास से देहरादून के लोगों के अलावा, उत्तराखंड, पंजाब, हिमाचल प्रदेश और हरियाणा के अन्य हिस्सों की जनता को भी बहुत फायदा मिलेगा।
अंडरपास का प्रस्ताव अक्टूबर, 1978 में जनरल कैडेट्स की सुरक्षा और देहरादून के लोगों की सुविधा को ध्यान में रखते हुए किया गया था। हालांकि, स्वामित्व और वित्तपोषण के विभिन्न मुद्दों के कारण परियोजना पर काम शुरू नहीं हो सका। 7 दिसंबर, 2019 को पासिंग आउट परेड के दौरान, रक्षा मंत्री श्री राजनाथ सिंह ने अंडरपास के निर्माण के लिए 45 करोड़ रुपये लागत वाली परियोजना की स्वीकृति की घोषणा की थी।
सड़क परिवहन एवं राजमार्ग मंत्रालय
339.55 करोड़ रुपये की अनुमानित लागत से दीमापुर से कोहिमा  तक 14.71 किलोमीटर लंबे चार लेन वाले राजमार्ग का निर्माण किया जा रहा है : श्री नितिन गडकरी
केंद्रीय सड़क परिवहन और राजमार्ग मंत्री श्री नितिन गडकरी ने अपने ट्वीट में कहा कि हम नगालैंड में एक महत्वपूर्ण बुनियादी ढांचा विकास परियोजना शुरू कर रहे हैं और दीमापुर से कोहिमा तक 14.71 किलोमीटर लंबे चार-लेन वाले राजमार्ग का निर्माण  कर रहे हैं। उन्होंने कहा कि इस परियोजना की कुल अनुमानित लागत 339.55 करोड़ रुपये है।
श्री गडकरी ने कहा कि इस परियोजना का प्राथमिक उद्देश्य राजधानी शहर कोहिमा और राज्य के अन्य प्रमुख वाणिज्यिक केंद्रों के बीच कनेक्टिविटी में सुधार करना है, जिससे प्रगति और समृद्धि के लिए लोगों और सामानों की तेज आवाजाही को सक्षम बनाया जा सके।
श्री गडकरी ने कहा कि प्रधानमंत्री के नेतृत्व में हमारा उद्देश्य सड़क का एक ऐसा बुनियादी ढांचा उपलब्ध कराना है, जो सख्त समयसीमा और गुणवत्ता से समझौता न करने वाले मानकों का पालन करते हुए सस्ता और टिकाऊ दोनों हो।..एमजी/एमएस/एआर/आईपीएस/एसएस
(Visitor Counter : 185
विज्ञान एवं प्रौद्योगिकी मंत्रालय
वृतिका रिसर्च इंटर्नशिप
"अल्पकालिक प्रशिक्षण पाठ्यक्रम के माध्यम से अकादमिक प्रकाशन कौशल तैयार करना"
विज्ञान और प्रौद्योगिकी विभाग , भारत सरकार के अंतर्गत आने वाले विज्ञान और इंजीनियरिंग अनुसंधान बोर्ड  द्वारा प्रायोजित एक महीने की वृतिका रिसर्च इंटर्नशिप का समापन आज वैज्ञानिक और औद्योगिक अनुसंधान परिषद - राष्ट्रीय विज्ञान संचार एवं नीति अनुसंधान केंद्र , नई दिल्ली के विवेकानन्द हॉल में आयोजित समारोह के साथ हुआ।
प्रतिभागियों ने सही स्थान पर विज्ञान संचार की मूल बातें सीखने, अनुभवी कर्मचारियों के साथ बातचीत, पिछले चार सप्ताह की अवधि में सम्बन्धित क्षेत्र के प्रतिष्ठित विशेषज्ञों द्वारा उपयोगी व्याख्यान सुनने तथा अधिक से अधिक जानकारी प्राप्त करने के साथ ही विज्ञान संचार के विभिन्न पहलुओं पर दिलचस्प रूप से "हैंड ऑन एक्सर्साइज़िज़" तथा आम जनता के लिए लोकप्रिय विज्ञान लेखन और विद्वानों के संचार तथा अकादमिक प्रकाशन के लिए इस तरह के एक अद्भुत अवसर का लाभ उठाते हुए अपनी प्रतिक्रिया व्यक्तिगत रूप से साझा की। मुख्य वैज्ञानिक श्री आर एस जयसोमू आज सीएसआईआर-एनआईएससीपीआर के कार्यवाहक निदेशक के रूप में 'विशेष सम्मानित अतिथि ' थे। अपने संबोधन में उन्होंने प्रतिभागियों को एक महीने की 'वृतिका' रिसर्च इंटर्नशिप को सफलतापूर्वक पूरा करने के लिए बधाई दी। विज्ञान संचार के प्रति उनकी भागीदारी और जुनून की सराहना करते हुए श्री जयसोमु ने उन सभी से इस 'एक महीने' में आबंटित  कार्य को 'एससीआई से चयनित से किसी उत्सुक प्रतिष्ठित और अनुक्रमित पत्रिका’ में प्रकाशित करवा कर उसे जाने-माने विद्वानों के बीच संवाद में परिवर्तित करने की चुनौती को पूरा करने का आग्रह किया।
शोध उन्मुख कैरियर प्राप्त करने की आवश्यकता पर जोर देने के साथ युवा शोध विद्वानों को प्रेरित करके इस इंटर्नशिप को एक प्रमुख पड़ाव के रूप में चिह्नित किया गया। सभी प्रतिभागियों ने सीएसआईआर-एनआईएससीपीआर द्वारा इस एक महीने के लंबे इंटर्नशिप कार्यक्रम में आतिथ्य के अलावा 'विचार के लिए भोजन ' के सफलतापूर्वक संचालन में किए गए प्रयासों की सराहना की और ऐसे व्यावहारिक रूप से उपयोगी कार्यक्रमों का समर्थन करने के लिए एसईआरबी, डीएसटी को भी धन्यवाद दिया। वृतिका रिसर्च इंटर्नशिप कार्यक्रम के पीआई डॉ. एन. के. प्रसन्ना ने एसईआरबी - डीएसटी, सरकार से प्राप्त वित्त पोषण, सीएसआईआर-एनआईएससीपीआर में निदेशक, डॉ. रंजना अग्रवाल द्वारा दिए गए समर्थन और प्रोत्साहन का उल्लेख करने के साथ ही भारत सरकार के अंतर्गत सीएसआईआर - एनआईएससीपीआर की टीम द्वारा इस आयोजन के अलावा अंत में महीने भर के इंटर्नशिप कार्यक्रम में प्रतिभागियों द्वारा दिखाई गई अपनी अभिरुचि और उत्साह के लिए सभी का आभार व्यक्त किया।
झारखंड विधान सभा, 2019 के आम चुनाव के तीसरा चरण में आज 17 विधानसभा निर्वाचन क्षेत्रों में मतदान हुआ। तदनुसार आठ जिलों- कोडरमा, हजारीबाग, चतरा, रामगढ़, गिरिडीह, बोकारो, सिराइकेला-खरसावां और रांची में मतदान हुआ। मतदान बिना किसी अप्रिय घटना के शांतिपूर्ण तरीके से संपन्न हुआ। मतदान में दिव्यांगों और वरिष्ठ नागरिकों, युवा मतदाताओं ने बड़े उत्साह से हिस्सा लिया।
मतदान की महत्वपूर्ण बातें इस प्रकार हैं:
· 7,016 मतदान केंद्रों में से 5,342  मतदान केन्द्रों को संवेदनशील रूप में वर्गीकृत किया गया। इसलिए सुरक्षा के पर्याप्त इंतजाम किए गए थे।
· 188 मतदान केंद्रों में मतदान दलों को दो दिन पहले ही भेजने की जरूरत थी।
· 160 मतदान कर्मियों को मतदान केन्द्रों तक पहुंचाने के लिए 3 हेलिकॉप्टर तैनात किए गए थे।
· इस चरण के मतदान में 56,18,267 मतदाता शामिल हैं। इसमें 10,365 सेवारत मतदाता और 63,616 दिव्यांग मतदाता शामिल हैं। 32 महिला उम्मीदवारों सहित 309 उम्मीदवार मैदान में हैं।
· 7,336 स्वयंसेवकों ने दिव्यांग मतदाताओं को उनके घरों से मतदान केंद्रों तक लाने में मदद की। ऐसे मतदाताओं की सहायता के लिए 1,953 वाहन तैनात किए गए थे। मतदान केंद्रों पर 3,581 व्हीलचेयर भी उपलब्ध कराई गई।
· आयोग ने धन शक्ति के दुरुपयोग को रोकने के लिए एक विस्तृत तंत्र स्थापित कर रखा था। आज तक राज्य भर में 16.75 करोड़ रुपयों की बरामदगी हुई।
· तीसरे चरण के तीन विधानसभा क्षेत्रों- 23-रामगढ़ , 25-हजारीबाग  और 63-रांची  में कतार में लगे मतदाताओं की संख्या के बारे अन्य मतदाताओं को जानकारी देने के लिए अभी विकसित बूथ ऐप का सफलतापूर्वक उपयोग किया गया।
- अनुमानित मतदान के आंकड़े :
प्रेस नोट जारी होने के समय कुछ मतदान केंद्रों में मतदान जारी था। अंतिम मतदान के बारे में पीठासीन अधिकारियों के डायरी और अन्य दस्तावेजों के सत्यापन और जांच के बाद पता चलेगा। शाम 5.00 बजे तक प्राप्त रिपोर्ट के अनुसार, तीसरे चरण में 17 विधानसभा क्षेत्रों में अनुमानित 62.03% मतदाता हुआ। 2014 में इन्हीं 17 विधानसभा क्षेत्रों में 64.02 प्रतिशत मतदान हुआ था।
ईवीएम और वीवीपैट
आज मतदान के दौरान ईवीएम / वीवीपीएटी के बारे में कोई शिकायत प्राप्त नहीं हुई। इन 17 विधानसभा क्षेत्रों में अभी तक केवल 0.43% बीयू, 0.44% सीयू और 1.13% वीवीपीएटी को मतदान के दौरान बदला गया था।
राष्ट्रपति सचिवालय
राष्ट्रपति ने वीरता पुरस्कार प्रदान किए
राष्ट्रपति श्रीमती द्रौपदी मुर्मु ने आज  राष्ट्रपति भवन में आयोजित रक्षा अलंकरण समारोह-2023 में वीरता पुरस्कार प्रदान किए। इस अवसर पर उपस्थित गणमान्य व्यक्तियों में उपराष्ट्रपति, प्रधानमंत्री और केन्द्रीय रक्षा मंत्री शामिल थे।
पुरस्कार विजेताओं के प्रशस्ति पत्र और समारोह की तस्वीरें संलग्न हैं।
नागरिक उड्डयन मंत्रालय
निजी विमानन कम्पनियों ने लगभग 2,675 टन घरेलू चिकित्सकीय कार्गो की ढुलाई की
लाइफलाइन उड़ान की 180 से अधिक फ्लाइट्स ने आवश्यक चिकित्सकीय आपूर्ति के लिए 1,66,000 किलोमीटर से ज्यादा की दूरी तय की
कोविड-19 लॉकडाउन के दौरान लाइफलाइन उड़ान की 180 से अधिक फ्लाइट्स का परिचालन किया गया, जिनमें से 114 उड़ानें एयर इंडिया और एलायंस एयर द्वारा परिचालित की गईं। 58 उड़ानों का परिचालन भारतीय वायु सेना द्वारा किया गया।
|
|
कवर किए गए कुल किलोमीटर
|
|
1,66,076 किलोमीटर
|
|
09.04.2020 को कार्गो की ढुलाई
|
|
10.22 टन
|
|
09.04.2020 तक कुल कार्गो की ढुलाई
|
|
248.02 + 10.22 = 258.24 टन
घरेलू कार्गो ऑपरेटर ब्लू डार्ट, स्पाइसजेट और इंडिगो वाणिज्यिक आधार पर कार्गो उड़ानों का परिचालन कर रही हैं। स्पाइसजेट ने 241 कार्गो उड़ानों का परिचालन कर 3,29,886 किलोमीटर की दूरी तय करते हुए 1993 टन कार्गो की ढुलाई की। इनमें से 175 घरेलू कार्गो उड़ानें थीं, जिन्होंने 1401 टन सामग्री की ढुलाई की। ब्लू डार्ट ने 82 घरेलू कार्गो उड़ानों का परिचालन कर 79,916 किलोमीटर की दूरी तय करते हुए 1,270 टन कार्गो की ढुलाई की। इंडिगो ने 15 कार्गो उड़ानों का परिचालन कर 12,206 किलोमीटर की दूरी तय करते हुए 4.37 टन कार्गो की ढुलाई की है।
पवन हंस लिमिटेड ने 8 अप्रैल 2020 तक 5 कार्गो उड़ानों का परिचालन कर 3561 किलोमीटर की दूरी तय करते हुए गुवाहाटी, अगरतला, किश्तवाड़, नवापाची, श्रीनगर, जम्मू , नागपुर, औरंगाबाद तक 1.07 टन महत्वपूर्ण चिकित्सकीय सामग्री पहुंचाई।
|
|
दिनांक
|
|
एयर इंडिया
|
|
एलायंस
|
|
आईएएफ
|
|
कुल परिचालित उड़ानें
|
|
09.4.2020
|
|
04
|
|
08
|
|
01
|
|
13एयर इंडिया और आईएएफ ने मुख्य रूप से जम्मू-कश्मीर, लद्दाख, पूर्वोत्तर एवं अन्य द्वीप क्षेत्रों के लिए आपस में सहयोग किया।
कार्गो में आवश्यक रूप से कोविड-19 संबंधित रीऐजन्ट्स, एंजाइम, चिकित्सा उपकरण, परीक्षण किट, व्यक्तिगत सुरक्षा उपकरण , मास्क, दस्ताने और एचएलएल की अन्य सामग्री तथा राज्य/संघशासित प्रदेशों की सरकारों की मांग के अनुरूप कार्गो तथा पोस्टल पैकेट शामिल हैं।
अंतर्राष्ट्रीय
9 अप्रैल 2020 को, एयर इंडिया द्वारा शंघाई से 21.77 टन चिकित्सा उपकरण लाए गए। एयर इंडिया आवश्यकता के अनुसार महत्वपूर्ण चिकित्सा उपकरणों को लाने के लिए अन्य देशों के लिए समर्पित अनुसूचित कार्गो उड़ानों का संचालन करेगी।
स्पाइसजेट द्वारा घरेलू कार्गो की ढुलाई 
|
|
दिनांक
|
|
उड़ानों की संख्या
|
|
टन भार
|
|
किलोमीटर
|
|
09-04-2020
|
|
16
|
|
133.80
|
|
16,795
स्पाइसजेट द्वारा अंतरराष्ट्रीय कार्गो की ढुलाई 
|
|
दिनांक
|
|
उड़ानों की संख्या
|
|
टन भार
|
|
किलोमीटर
|
|
09-04-2020
|
|
5
|
|
53.77
|
|
13,316
ब्लू डार्ट के कार्गो की ढुलाई 09.04.2020 को)
|
|
दिनांक
|
|
उड़ानों की संख्या
|
|
टन भार
|
|
किलोमीटर
|
|
09-04-2020
|
|
12
|
|
195.100
|
|
12,642.65
उप राष्ट्रपति सचिवालय
एक सभ्य समाज में आतंकवाद, विभाजन और नफरत की कोई जगह नहीं है : उपराष्ट्रपति
भारतीय सभी धर्मों और संस्कृतियों का सम्मान करते हैं : उपराष्ट्रपति
किसी भी धर्म या धार्मिक प्रतीक को कलंकित करना भारतीय संस्कृति के खिलाफ है : उपराष्ट्रपति
उपराष्ट्रपति ने कहा कि दलों को विधायिकाओं में व्यवधान पर आत्मनिरीक्षण करना चाहिए
"अनुशासित और लोगों के लिए समर्पित रहें": आकांक्षी नेताओं को उपराष्ट्रपति की सलाह
उपराष्ट्रपति ने इंडियन इंस्टीट्यूट ऑफ डेमोक्रेटिक लीडरशिप के छात्रों से बातचीत की
उपराष्ट्रपति श्री एम. वेंकैया नायडू ने आज मानवता की प्रगति के लिए विश्व शांति के महत्व पर जोर दिया। उन्होंने कहा, "एक सभ्य समाज में आतंकवाद, विभाजन और घृणा की कोई जगह नहीं है।"
श्री नायडू ने उप-राष्ट्रपति निवास में इंडियन इंस्टीट्यूट ऑफ डेमोक्रेटिक लीडरशिप के छात्रों के साथ बातचीत की। उन्होंने इस बात को दोहराया कि भारतीयों को न केवल अपनी संस्कृति पर गर्व है, बल्कि सभी संस्कृतियों और धर्मों का भी सम्मान भी करते हैं। उपराष्ट्रपति ने आगे कहा, "हम वसुधैव कुटुम्बकम्  में विश्वास करते हैं।"
उन्होंने कहा कि भारत, विश्व का सबसे अधिक धर्मनिरपेक्ष देश है और कोई भी व्यक्ति, चाहे उसका धर्म कुछ भी हो, इसके सर्वोच्च संवैधानिक पद पर बैठ सकता है। उपराष्ट्रपति ने विविधता में एकता के महत्व पर जोर दिया और उन्होंने कहा, "साझा करना और देखभाल, भारतीय सभ्यता का मूल मूल्य है।"
श्री नायडू ने किसी भी धर्म या धार्मिक प्रतीक के अपमान करने को भारतीय संस्कृति के खिलाफ बताया, जो बहुलतावाद और समावेशिता में विश्वास करती है। उपराष्ट्रपति ने कहा, “किसी को किसी भी धर्म के खिलाफ अभद्र भाषा या अपमानजनक टिप्पणी नहीं करनी चाहिए। यह स्वीकार्य नहीं है।"
उपराष्ट्रपति ने छात्रों के विविध सवालों के जवाब दिए। इस दौरान श्री नायडु ने कहा कि विरोध एक लोकतांत्रिक अधिकार है, लेकिन हिंसक तरीकों का सहारा लेना राष्ट्र के हितों को नुकसान पहुंचाएगा।
उपराष्ट्रपति ने विधायिकाओं में व्यवधान पर चिंता व्यक्त की। उन्होंने कहा कि आगे का रास्ता बाधा नहीं बल्कि "चर्चा, बहस व निर्णय" होना चाहिए और बाधित नहीं होना चाहिए। उन्होंने आगे कहा, "दलों को आत्मनिरीक्षण  करना चाहिए कि वे लोकतंत्र को मजबूत कर रहे हैं या कमजोर कर रहे हैं।" उन्होंने मीडिया से विधायिकाओं में हंगामे को दिखाने से परहेज करने, लेकिन रचनात्मक बहस को प्रमुखता देने का अनुरोध किया।
उपराष्ट्रपति ने राजनीति सहित सभी क्षेत्रों में महिलाओं को पर्याप्त प्रतिनिधित्व देने की पैरवी की।
उपराष्ट्रपति ने नेतृत्व में जरूरी गुणों के बारे में छात्रों को बताया। श्री नायडू कहा कि सार्वजनिक जीवन में व्यक्ति को अनुशासित और लोगों के लिए समर्पित होना चाहिए। उन्होंने कहा, "विचारधारा से अधिक महत्वपूर्ण आदर्श व्यवहार है।" इसके अलावा उन्होंने एक अच्छा नेता बनने के लिए टीम वर्क, अच्छे संचार कौशल और लोगों के साथ लगातार संवाद के महत्व पर भी जोर दिया।